text: Politički komentar Vaclava Klaus i Jiržija Weigla o situaciji u Ukrajini - isplati se procitati (prijevod s češkog je pouzdan barem do izvjesne mjere:): 1. Ukrajina je u svom današnjem obliku vještačka cjelina, koja je postala samostalna država zbog raspada SSSR prije 20 godina. 2. Jedan njen dio na zapadu zemlje nikada nije bio dijelom Ruskog imperija (Zakarpatje, Halič itd.) ali su pripojeni Rusiji nakon II Sv. rata. Inače, ti dijelovi su poznati po svojoj borbi za ukrajinsku neovisnost (i na strani nacista), a na drugoj strani zemlje su od 18. stoljeća čisto ruske oblasti (Krim, Odesa, istok zemlje) za koje je samostalnost Ukrajine značila istrgnuće iz svog izvornog narodnog bića. 3. Neprirodni nastanak te državne tvorevine i različite predstave njegovih stanovnika o budućnosti i usmjerenju su paralizirali politički život od samog početka se moglo vidjeti i iz Praga kao nekontrolirano izvrsena transformacija zemlje, zaostavština komunizma i ekonomski i politički kaos u posljednjih dvadeset godina. 4. Ukrajina je ostala ekonomski duboko u postsovjetskom prostoru (i nije imala drugu mogućnost), naslonjena i u mnogim aspektima zavisna od Rusije. To je prirodno zadato i ne postoji brzi put kojim bi se to izmijenilo. 5. Za Rusiju je Ukrajina puno više od najbližeg susjedstva, više nego Estonija, Tadžikistan ili Azerbajdžan. To je povijesna kolijevka njene državnosti i kulture, dom za desetine miliona Rusa. 6. U toj situaciji predodžba nekih ljudi u Evropi, a radi se i o visokim predstavnicima EU, o predstavnicima današnje Češke Republike i političkih aktivista da je moguće dopustiti konflikt oko Ukrajinske orijentacije i voditi bitku za njeno Zapadno ili Istočno usmjerenje ignorira realnost. Zemlju to dovodi do nerješivog konflikta koji se može završiti samo tragedijom. 7. Održati Ukrajinu u njenoj objektivno postojećoj geopolitičkoj situaciji - kao samostalnu i trajno prosperitetnu državu - dugoročno traži od njenih političara i stranih fktora veliku dozu strpljenja i diplomatske pameti. Nažalost smo svjedoci posve suprotnog ponašanja na svim stranama. 8. Od Zapada je veoma neodgovorno podgrijavati ambicije i iluzije radikala sa zapada Ukrajine da zaista postoji izbor izmedju Istoka i Zapada, i da su EU i USA ne samo sposobni poduprijeti Ukrajinu kao cjelinu u njenom zapadnom usmjerenju, nego ju i dugoročno osigurati. Takvo jasno opredjeljenje koje bi podrazumijevalo od Zapada da je spreman i podnijeti žrtve u stvarnosti ne postoji. Zapad je pomogao nastanku krize koju u stvarnosti ne želi niti je u stanju snositi njene posljedice. 9. Postaviti Ukrajinu pred izbor - Istok ili Zapd, znači tu zemlju razbiti. To se, čini se, nažalost i dešava. 10. Čini se da toga većina učesnika postaje svjesna. Pitanje je, da li je već kasno. Raširena je iluzija da taj problem mogu riješiti novi prijevremeni izbori. Václav Klaus, Jiří Weigl, 21. veljače 2014